
Мемлекеттік қызмет туралы

«Қазақстан Республикасының Ұлттық Банкі» республикалық мемлекеттік мекемесінің Қарағанды филиалы қазіргі уақытта «Уәкілетті ұйымдарға берілетін қолма-қол шетел валютасымен айырбастау операцияларына арналған лицензия беру» мемлекеттік қызметін көрсетеді.
Көрсетілетін қызметті алушы орналасқан жеріне (жұмыста, үйде және т. б.) қарамастан «цифрлық үкіметтің» веб-порталы арқылы мемлекеттік қызмет көрсетуіне өтініш беруді жүзеге асыра алады.
Ұлттық Банктің аумақтық филиалы қолма-қол шетел валютасымен айырбастау операцияларына лицензияны және қолма-қол шетел валютасымен айырбастау операцияларына лицензияға қосымшаны «цифрлық үкіметтің» веб-порталы арқылы қазақ және орыс тілдерінде береді.
Мемлекеттік қызмет көрсету нәтижесі «цифрлық үкіметтің» веб-порталында қызметті алушының жеке кабинетінде Ұлттық Банктің аумақтық филиалы басшысының электрондық цифрлық қолтаңбасымен куәландырылған электрондық құжат нысанында жолданады және сақталады.
Осы мемлекеттік қызметті көрсетудің талаптары мен тәртібі Қазақстан Республикасының Ұлттық Банкі Басқармасының 2019 жылғы 4 сәуірдегі №49 қаулысымен бекітілген Қазақстан Республикасында қолма-қол шетел валютасымен айырбастау операцияларын жүзеге асыру қағидаларында белгіленеді.

